5.4.2014 Den Europæiske Unions Tidende L 102/9 KOMMISSIONENS GENNEMFØRELSESFORORDNING (EU) Nr. 347/2014 af 4. april 2014 om ændring af forordning (EF) nr. 606/2009 for så vidt angår forhøjelse af det maksimale totale svovldioxidindhold, hvis vejrforholdene har gjort det nødvendigt EUROPA-KOMMISSIONEN HAR — under henvisning til traktaten om Den Europæiske Unions funktionsmåde, under henvisning til Europa-Parlamentets og Rådets forordning (EU) nr. 1308/2013 af 17. december 2013 om en fælles markedsordning for landbrugsprodukter og om ophævelse af Rådets forordning (EØF) nr. 922/72, (EØF) nr. 234/79, (EF) nr. 1037/2001 og (EF) nr. 1234/2007 ()), særlig artikel 91, litra c), og ud fra følgende betragtninger: (1) I Kommissionens forordning (EF) nr. 606/2009 (?) fastsættes det maksimale totale indhold af svovldioxid i vin. Ifølge punkt A.4. i forordningens bilag I B kan Kommissionen beslutte, at de berørte medlemsstater kan give tilla- delse til, at det maksimale totale svovldioxidindhold på under 300 mg/l forhøjes med højst 50 mg/l, hvis vejrfor- holdene har gjort det påkrævet. (2) > Den 15. januar 2014 sendte de kompetente myndigheder i Tyskland en officiel anmodning om at forhøje det maksimale totale svovldioxidindhold i vin på under 300 mg/l med højst 50 mg/l for vin, som er fremstillet af druer, der er høstet i 2013 i vindyrkningszonerne i de afgrænsede områder, der er omfattet af den beskyttede oprindelsesbetegnelse »Mosel« og de beskyttede geografiske betegnelser »Landwein der Mosel«, »Landwein der Ruwer«, »Landwein der Saar« og »Saarlåndischer Landwein«. (3) — De kompetente tyske myndigheder forklarer i deres tekniske redegørelse, at vejrforholdene har indvirket på sund- hedstilstanden af de druer, der er høstet i 2013 i de førnævnte zoner. Nærmere bestemt er mange af druerne rådnet efter den sene høst, og der er dannet større mængder af pyruvat, acetaldehyd og alfa-ketoglutarsyre under fermenteringen. Disse stoffer går i forbindelse med svovldioxiden og nedsætter dens konserverende virkning. Derfor er der for at sikre en tilfredsstillende vinifikation og en god konservering behov for en større mængde svovldioxid i vin, der er fremstillet af disse druer. Dette er grunden til, at den midlertidige tilladelse, der er om- handlet i punkt A.4. i bilag I B til forordning (EF) nr. 606/2009, er den eneste mulighed for at anvende de druer, der er berørt af disse ugunstige vejrforhold, til fremstilling af vin, der er egnet til markedsføring. (4) — Forordning (EF) nr. 606/2009 bør derfor ændres. (5) — Foranstaltningerne i denne forordning er i overensstemmelse med udtalelse fra Komitéen for den Fælles Markedsordning for Landbrugsprodukter — VEDTAGET DENNE FORORDNING: Artikel 1 Tillæg 1 til bilag I B til forordning (EF) nr. 606/2009 erstattes af teksten i bilaget til nærværende forordning. () EUTL 347 af 20.12.2013, . 671. (?) Kommissionens forordning (EF) nr. 606/2009 af 10. juli 2009 om gennemførelsesbestemmelser til Rådets forordning (EF) nr. 479/2008 for så vidt angår kategorier af vinavlsprodukter, ønologiske fremgangsmåder og restriktioner i forbindelse hermed (EUT L 193 af 24.7.2009, . 1).